MANY travel guides trumpet that the best way to roam around Manila is while riding a jeepney.

Pero mas masarap pa ring maglakwatsa sa culture and tradition-rich Manila kung maayos ang transit system dito.

Ang goal na ito ang nagbukas sa isip ni Engr. Lexter Strike Ibasco para i-drawing ang “City of Manila Jeepney Lines.”

Makikita sa systematic map ang magkakarugtong na ruta ng “Hari ng Kalsada” sa 16 districts ng Maynila.

Ang mga nasa north district ay Tondo, Sta.Cruz, Sampaloc, San Nicolas, Binondo, Quiapo, San Miguel at Sta.Mesa habang Port Area, Intramuros, Ermita, Malate, Paco, Pandacan, Sta. Ana at San Andres sa South.

Hiniwa-hiwalay rin ni Ibasco ang 23 jeepney routes gamit ang magkakaibang kulay para mas madaling ma-recognize ang magkabilang dulo ng bawat ruta at kung saan mag-ooverlap ang isang ruta sa iba pa.

“My initial intention was to really plot this out for me to know the areas covered by this type of transpo service. Then after plotting them, it suddenly looked like transit maps from foreign countries. Inspiration is from Japan’s extensive rail network,” sabi ni Ibasco na nagtapos ng Civil Engineering major in Transportation Engineering sa De La Salle University.

Hindi fan ng jeep si Ibasco dahil mas pinipili niyang sumakay ng bus at tren o ‘di kaya’y maglakad na lang. Pero umaasa siya na maging inspirasyon ito para magkaroon ng designated stops ang mga jeep gaya ng sa mga tren kung saan doon lamang maaring bumaba at sumakay ang mga pasahero para sa mas maayos at disiplinadong sistema ng public commuting.

“I suddenly realize, ‘Hey I am not the only one who doesnt take jeep, maybe this could help.’ The map is not yet perfect nor complete but it is a huge step hopefully,” paliwanag pa ni Ibasco sa panayam ng Inquirer Libre.”A little bit of #Organization, #Order, and #PoliticalWill will do.”

“A little bit of #Organization, #Order, and #PoliticalWill will do.”